Document ID: 32006D0127

ODLOČBA KOMISIJE
z dne 2. februarja 2006
o odobritvi tehničnega akcijskega načrta za leto 2006 za izboljšanje kmetijske statistike
(notificirano pod dokumentarno številko C(2005) 6068)
(2006/127/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta št. 96/411/ES z dne 25. junija 1996 o izboljševanju kmetijske statistike Skupnosti (1) in zlasti členov 4(1) in 6(2) Odločbe,
ob upoštevanju naslednjega:
(1)
V skladu z Odločbo št. 96/411/ES Komisija vsako leto izdela tehnični akcijski načrt za kmetijsko statistiko.
(2)
V skladu z Odločbo št. 96/411/ES Skupnost prispeva del finančnih sredstev k stroškom, ki jih imajo države članice pri prilagajanju nacionalnih sistemov za kmetijsko statistiko, ali prevzame del stroškov za pripravljalno delo v zvezi z novimi ali naraščajočimi potrebami, ki so del tehničnega akcijskega načrta.
(3)
Za izvajanje povezanih politik Skupnosti je treba izboljšati in razviti statistične informacije o razvoju podeželja. To je glavno področje letnega akcijskega načrta.
(4)
Treba je konsolidirati sistem za kmetijsko statistiko in nadaljevati z delom, ki so ga na področju registrov kmetij in malih kmetij podprli že prejšnji akcijski načrti.
(5)
Ukrepi, predvideni s to odločbo, so v skladu z mnenjem Stalnega odbora za kmetijsko statistiko -
SPREJELA NASLEDNJO ODLOČBO:
Člen 1
Tehnični akcijski načrt za leto 2006 za izboljšanje kmetijske statistike (TAPAS 2006), kakor je določen v prilogi, se odobri.
Člen 2
Ta odločba je naslovljena na države članice.
V Bruslju, 2. februarja 2006

Labels: 19
6